# Aes Sedai

### Wikipedia

Fantasiakirjailija Robert Jordanin Ajan pyörä -kirjoissa Aes Sedai on Ainoan Mahdin käyttäjien järjestö, jonka jäsenistä käytetään myös samaa nimitystä.

Varoitus: Seuraava kirjoitus paljastaa yksityiskohtia juonesta.

Ainoa Mahti on Tosilähteestä kumpuavaa voimaa. Sen hallitsemisen osaavia ihmisiä kutsutaan kanavoijiksi. Vain harva voidaan opettaa hallitsemaan sitä, ja vielä harvemmilla kyky on myötäsyntyinen. Kanavoimisen kyky on myös hyvin vaarallinen, sillä jos sitä ei opeteta hallitsemaan, seurauksena voi kanavoija menettää kykynsä kanavoida tai pahimmissa tapauksissa jopa kuolla.

Ainoassa Mahdissa kulkee viisi juostetta, jotka on nimetty niiden elementtien mukaan, joihin niillä voi vaikuttaa: tuli, maa, vesi, ilma ja henki. Miespuolisille kanavoijile on määritelty vahvimmiksi tuli ja maa , naispuolisille ilma ja vesi. Hengen voimassa vahvoja on yhtäläisesti miehet ja naiset. Voimia voi käyttää niin erikseen kuin yhdessäkin, pelkkää tulta kanavoimalla voi Aes Sedai saada aikaan tulipalon, mutta esimerkiksi Parantamiseen tarvitaan useampaa voimaa samaan aikaan. On perin harvinaista, että Aes Sedai olisi vahva useammassa kuin kahdessa voimassa, ja sitten Legendojen aikauden yksikään ei ole ollut vahva kaikissa viidessä. Jopa tuolloin se oli erittäin harvinaista.

Aes Sedait ovat ihmisiä, jotka ovat opetelleet käyttämään Ainoaa Mahtia. Maailman Murtamisen jälkeen kaikki Aes Sedait ovat olleet naisia. Heidän järjestönsä päämaja on nykyisin Valkoinen torni, Tar Valonin kaupungissa. Heidän johtajansa on Amyrlinin istuin, jolla on enemmän valtaa kuin useilla kuninkailla ja kuningatarilla.

Aes Sedait kouluttavat kanavoimiseen pystyiviä naisia. Alussa kanavoimista opiskelevaa kutsutaan noviisiksi, minkä jälkeen hänestä tulee kelpuutettu ja lopulta Aes Sedai. Molempien arvonimien saavuttamista edeltää testi, joka on läpäistävä. Molempiin testeihin liittyy monia vaaroja. Aes Sedaiksi kohotettu nainen vannoo kolme valaa, joiden seurauksena hän ei kykene enää valehtelemaan(1), tekemään Mahdilla asetta, eikä pysty käyttämään Ainoaa Mahtia aseena kuin itsepuolustukseksi, poikkeuksena pimeydenkulkijat ja varjonsikiöt. Tavallisen kansan keskudessa Aes Sedait nauttivat kunnioitusta, mutta heitä myös pelätään ja jopa vihataan. Ihmisiä jotka ovat oppineet Mahdin hallintaa itse Aes Sedait kutsuvat harhailijoiksi.

Ainoalla Mahdilla on miehinen ja naisellinen puolensa, jotka tunnetaan nimillä saidin ja saidar. Ajan pyörä -kirjoissa kaikki Aes Sedait ovat naisia, sillä Pimeän Valtiaan Shai`tan saastutettua saidinin viimeisenä vastaiskunaan Varjon sodassa, yksikään mies ei ole voinut hallita Ainoaa Mahtia menettämättä järkeään ja kuolematta. Tämän vuoksi Aes Sedait pyrkivät Lauhkeuttamaan miespuoliset kanavoijat eli katkaisemaan heidän yhteytensä Tosilähteeseen. Lauhkeutetut miehet kykenevät yhä aistimaan Tosilähteen, mutta eivät kykene enää kanavoimaan Ainoaa Mahtia. Tämän menetyksen vuoksi he menettävät elämänhalunsa ja kuolevat. Naisilla vastaavaa toimenpidettä kutsutaan tyynnyttämiseksi.

Aes Sedait ovat jakautuneet ryhmiin, joita kutsutaan ajaheiksi. Ajaheita on seitsemän ja ne erotetaan toisistaan käyttämiensä värien mukaan. Ne ovat: punainen, vihreä, harmaa, ruskea, keltainen, sininen ja valkoinen (järjestettynä koon mukaan suurimmasta pienimpään). Ajahit eroavat toisistaan myös erilaisten suuntaumustensa perusteella: keltaisen ajahin Aes Sedait toimivat parantajina, ruskea ajah omistautuu etsimään tietoa, valkoinen ajah paneutuu filosofiaan ja totuuden etsintään sekä tarkastelee maailmaa tiukan loogisesti; välittämättä juurikaan maallisen tiedon arvosta, vihreä ajah varautuu kohtaamaan Viimeisen taistelun, Tarmon Gai'donin, koittaessa uudet karmeruhtinaat, sininen ajah vaalii oikeutta ja omia päämääriään, harmaan ajahin Aeas Sedait yrittävät toimia sovittelijoina harmoniaa ja yhteisymmärrystä vaalien ja punainen ajah metsästää herkeämättä kanavoimaan kykeneviä miehiä lauhkeuttaakseen heidät. Pitkään on huhuttu, että on olemassa myös musta ajah, johon kuuluvat pimeyden puolelle kääntyneet Aes Sedait. Valkoinen torni on kuitenkin kiistänyt sen olemassaolon. Jokainen Aes Sedaiksi korotettu valitsee itse oman ajahinsa mieltymystensä mukaan.

Haettu osoitteesta http://fi.wikipedia.org../../../a/e/s/Aes_Sedai_902c.html

Luokka: Fantasiakirjallisuus

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Nederlands
- Polski
- Svenska
- Türkçe